OŠ KSAVERA ŠANDORA ĐALSKOG

Dragutina Stražimira 24, 10382 Donja Zelina

Tel: 01 / 2065 - 019

E-mail: ured@os-ksdjalski-donjazelina.skole.hr

Mrežna stranica Škole: http://os-ksdjalski-donjazelina.skole.hr/

KLASA: 007-04/22-02/01

URBROJ: 238-30-32-01-22-2

Donja Zelina, 28. veljače 2022.

Z A P I S N I K

s 12. sjednice Školskog odbora Osnovne škole Ksavera Šandora Đalskog održane u ponedjeljak 28. veljače 2022. godine u 18:00 sati u prostoru Škole

Prisutni članovi Školskog odbora:

1. Marijana Obad Kopun

2. Renata Smaić

3. Draženka Jarec – Tomorad

4. Dalibor Bastalec

5. Ivana Fučkan

6. Elena Kušt

Opravdano odsutni članovi Školskog odbora:

1. Iva Budački Strelar

Ostale osobe nazočne sjednici:

Lidija Smrndić, ravnateljica

Danijela Čuljak, psihologinja

Mara Budić, tajnica

Predsjednica Školskog odbora, Marijana Obad Kopun, pozdravila je prisutne i konstatirala da su sjednici nazočna 6 (6/7) članova Školskog odbora te da postoji kvorum. Nakon toga predložila je sljedeći

DNEVNI RED

1. Usvajanje dnevnog reda
2. Verifikacija zapisnika s 11. sjednice Školskog odbora
3. Prethodna suglasnost za zasnivanje radnog odnosa učitelja/učiteljice geografije na nepuno neodređeno radno vrijeme od 18 sati ukupnog tjednog radnog vremena na temelju natječaja, Izvjestiteljica: Lidija Smrndić, ravnateljica
4. Prethodna suglasnost za zasnivanje radnog odnosa učitelja/učiteljice povijesti na nepuno neodređeno vrijeme od 22 sata ukupnog tjednog radnog vremena na temelju uputnice,

Izvjestiteljica: Lidija Smrndić, ravnateljica

1. Razno

Na prijedlog ravnateljice izvršena je dopuna dnevnog reda novom točkom koja glasi „Izvješće o realizaciji školskog preventivnog programa, Izvjestiteljica: Danijela Čuljak, psihologinja“. Dopunjeni dnevni red je utvrđen i jednoglasno usvojen i sada glasi:

DNEVNI RED

1. Usvajanje dnevnog reda
2. Verifikacija zapisnika s 11. sjednice Školskog odbora
3. Prethodna suglasnost za zasnivanje radnog odnosa učitelja/učiteljice geografije na nepuno neodređeno radno vrijeme od 18 sati ukupnog tjednog radnog vremena na temelju natječaja

izvjestiteljica: Lidija Smrndić, ravnateljica

1. Prethodna suglasnost za zasnivanje radnog odnosa učitelja/učiteljice povijesti na nepuno neodređeno vrijeme od 22 sata ukupnog tjednog radnog vremena na temelju uputnice, izvjestiteljica: Lidija Smrndić, ravnateljica
2. Razno
3. Izvješće o realizaciji školskog preventivnog programa, izvjestitelj Danijela Čuljak, psihologinja

**Ad1.) Usvajanje dnevnog reda**

Dnevni red je usvojen sa 6 (6/6) glasova „ZA“.

**Ad2.) Verifikacija zapisnika s 11. sjednice Školskog odbora**

Zapisnik je dostavljen u prilogu poziva te na isti nije bilo primjedbi.

Školski odbor je sa 6 (6/6) glasova „ZA“ donio sljedeći:

Zaključak

Školski odbor Osnovne škole Ksavera Šandora Đalskog prihvaća zapisnik 11. sjednice Školskog odbora.

**Ad3.) Prethodna suglasnost za zasnivanje radnog odnosa učitelja/učiteljice geografije na nepuno neodređeno radno vrijeme od 18 sati ukupnog tjednog radnog vremena na temelju natječaja**

Na prijedlog ravnateljice Lidije Smrndić Školski odbor je s 6 (6/6) glasova „ZA“ donio

**ODLUKU**

Daje se suglasnost da se na radno mjesto učitelj/ica geografije na nepuno neodređeno radno vrijeme, 18 sati rada tjedno u OŠ Ksavera Šandora Đalskog u Donjoj Zelini – 1 izvršitelj/ica zaposli Maja Đura.

**Ad4.) Prethodna suglasnost za zasnivanje radnog odnosa učitelja/učiteljice povijesti na nepuno neodređeno vrijeme od 22 sata ukupnog tjednog radnog vremena na temelju uputnice**

Na prijedlog ravnateljice Lidije Smrndić Školski odbor je 1 (1/6) glasom „ZA“ i 5 (5/6) glasova „PROTIV“ donio

**ODLUKU**

Ne daje se suglasnost da se na radno mjesto učitelja/učiteljice povijesti na nepuno neodređeno vrijeme od 22 sata ukupnog tjednog radnog vremena na temelju uputnice zaposli Tihanu Sremec.

**Ad5.) Razno**

Ravnateljica je izvijestila Školski odbor da se poslovni prostor u PS Nespeš neće davati u zakup. Ravnateljica je izvijestila Školski odbor da je u Školu stigao interaktivni ekran koji će se postaviti u učionicu likovnog. Također je navela kako istražuje mogućnost da se zemljište koje se nalazi pored Škole, a koje je u državnom vlasništvu, prepiše na Školu.

**Ad6.) Izvješće o realizaciji školskog preventivnog programa**

Predsjednica Školskog odbora pozvala je psihologinju Danijelu Čuljak da izvijesti Školski odbor o realizaciji školskog preventivnog programa za prvo polugodište. Danijela Čuljak izvještava da se tijekom prvog polugodišta školske godine 2021./2022. provodio redoviti savjetodavni rad s učenicima i roditeljima s ciljem prevencije neprihvatljivih oblika ponašanja, prevencije i pravovremenog djelovanja za očuvanje mentalnog zdravlja učenika te djelovanja na razvoj pozitivnog odnosa prema sebi. Također, navodi kako razrednici kontinuirano provode radionice za razvoj životnih vještina. Naglasila je i dobru suradnju s nadležnim institucijama te smatra da je stanje sigurnosti u cilju zaštite prava učenika u školi i provođenje preventivnih programa i mjera zadovoljavajuće te da je potrebno nastaviti s provođenjem planiranih aktivnosti.

Nakon Izvješća psihologinje Danijele Čuljak nije bilo daljnjih pitanja niti prijedloga, predsjednica Školskog odbora zaključila je sjednicu.

Sjednica je završena u 19:21 sati.

ZAPISNIČARKA PREDSJEDNICA ŠKOLSKOG ODBORA

Mara BudićMarijana Obad Kopun, prof.